અનંતનાગ પાસે પથ્થરમારામાં કેટલાક યાત્રાળુઓ ઘાયલ થયા હતા. ૨૦૦૦ યાત્રાળુઓ કેલામોડ રામબન પાસે સડકો પાસે ફસાયા છે. કાશ્મીર ખીણમાં હિઝબુલ કમાન્ડર બુરહાન વાનીનાં મોત બાદ જમ્મુ અને કાશ્મીરમાં ભડકી ઊઠેલી હિંસાના પગલે ઊભી થયેલી તંગદિલી અને વિસ્ફોટક સ્થિતિ વચ્ચે સુરક્ષાની સ્થિતિની સમીક્ષા કરવા કેન્દ્રીય ગૃહપ્રધાન રાજનાથસિંહે આજે એક ઉચ્ચસ્તરિય બેઠક બોલાવી છે. આ બેઠકમાં દેશની આંતરિક સુરક્ષા સ્થિતિ પર ચર્ચા થશે. દરમિયાન કાશ્મીરમાં હિંસક અથડામણો અને દેખાવોમાં મૃતકોની સંખ્યા વધીને ૨૫ થઈ છે.